Greek Legal Document

Category: 1

Content:
11. ΒΑΣΙΛΙΚΟΝ ΔΙΑΤΑΓΜΑ της 20 Μαρτ./6 Απρ. 1957 (ΦΕΚ Α΄ 55) Περί ανωτέρας τεχνικής εκπαιδεύσεως Αξιωματικών Στρατού Ξηράς εις το Εθνικόν Μ. Πολυτεχνείον. Έχοντες υπ΄ όψει το άρθρ. 2 παρ. 3 του υπ΄ αριθ. 1466/50 Νόμου «περί ρυθμίσεως ζητημάτων τινών του Εθνικού Μετσοβίου Πολυτεχνείου», το άρθρ. 4 παρ. 4 του Νόμ. 3318/55 «περί Αξιωματικών Τεχνικού Σώματος κλπ.», το άρθρ. 5 του Ν.Δ. 3333/55, το άρθρ. 2 παρ. 1 του Νόμ. 787/1943 και την υπ΄ αριθ. 572/1956 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων, επί της Εθνικής Αμύνης και επί των Οικονομικών Υπουργών, στηριζομένη εις την γνώμην της Συγκλήτου του Εθνικού Μετσοβίου Πολυτεχνείου και εις τας υπ΄ αριθ. 213 και 466/1956 συμφώνους γνωμοδοτήσεις του Α.Σ.Δ.Υ ., απεφασίσαμεν και διατάσσομεν: Άρθρ.1.-1.»Η ανωτέρα τεχνική εκπαίδευσις των Αξιωματικών Τεχνικού Σώματος, Σώματος Υλικού Πολέμου, Σώματος Εφοδιασμού και Μεταφορών και Γεωγραφικής Υπηρεσίας Στρατού, αποφοίτων της Στρατιωτικής Σχολής Ευελπίδων, ενεργείται εν τω Εθνικώ Μετσοβίω Πολυτεχνείω ως κάτωθι»: Το εντός «» εδάφιον αντικατεστάθη ως άνω δια του Β.Δ. 33 της 11/19 Ιαν. 1963 (ΦΕΚ Α΄ 4). α)Δια τους Αξιωματικούς του Τεχνικού Σώματος εις την Ανωτάτην Σχολήν Μηχανολόγων - Ηλεκτρολόγων. «β)Δια τους Αξιωματικούς του Σώματος Υλικού πολέμου και τους Σώματος Εφοδιασμού και Μεταφορών εις την Ανωτάτην Σχολήν Χημικών-Μηχανικών». Η περίπτ. β΄ αντικατεστάθη ως άνω δια του Β.Δ. 33/1963. 36.Ρ.η.11 Τεχνική Εκπαίδευση Αξιωματικών σε Ανώτατες Σχολές γ)Δια τους Αξιωματικούς της Γεωγραφικής Υπηρεσίας Στρατού, εις την Ανωτάτην Σχολήν Αγρονόμων και Τοπογράφων Μηχανικών. «2)Εκ των ανωτέρω, οι μεν Αξιωματικοί του Τεχνικού Σώματος και της Γεωγραφικής Υπηρεσίας Στρατού κατατάσσονται κατόπιν διαγωνισμού εις την Β΄ τάξιν της αντιστοίχου Σχολής, οι δε Αξιωματικοί του Σώματος Υλικού Πολέμου και του Σώματος Εφοδιασμού Μεταφορών εισάγονται κατόπιν διαγωνισμού εις την Α΄ τάξιν της Ανωτάτης Σχολής Χημικών-Μηχανικών». Η παρ. 2 αντικατεστάθη ως άνω δια του Β.Δ. 33/1963. Άρθρ.2.-1.Ο αριθμός των κατά τα ανωτέρω εισερχομένων κατ΄ έτος Αξιωματικών καθορίζεται κατ΄ ανώτατον όριον ως κάτωθι δια μίαν 5ετίαν από της δημοσιεύσεως του παρόντος Β.Δ/τος. α)Δια την Ανωτάτην Σχολήν  Μηχανολόγων-Ηλεκτρολόγων μέχρι ...........    12 β)Δια την Ανωτάτην Σχολήν ΧημικώνΜηχανικών μέχρι .......................................       5 γ)Δια την Ανωτάτην Σχολήν Αγρονόμων -Τοπογράφων-Μηχανικών μέχρι ...............       2 2.Μετά την ως άνω 5ετίαν ο αριθμός των εισακτέων θα καθορίζηται εκάστοτε βάσει των αναγκών του Στρατεύματος και των δυνατοτήτων του Εθνικού Μετσοβίου Πολυτεχνείου δια κοινής αποφάσεως των Υπουργών Εθνικής Παιδείας και Θρησκευμάτων και Εθνικής Αμύνης εκδιδομένης μετά γνώμην του Αρχηγού του Γενικού Επιτελείου Στρατού και της Συγκλήτου του Εθνικού Μετσοβίου Πολυτεχνείου. Δια της υπ΄ αριθ. Φ. 4540/316α/428923 της 25 Αυγ./5 Σεπτ. 1967 (ΦΕΚ Β΄ 550) απόφ. Υπ. Εθν. Αμύνης και Παιδείας ο αριθμός των κατ΄ έτος εισακτέων κατά την πενταετίαν 1967-1971 ωρίσθη εις μέχρι 8 αξ/κούς ΤεΣ δια την Ανωτ. Σχολήν Μηχανολόγων-Ηλεκτρολόγων, μέχρι 5 αξ/κούς Σ.Ε.Μ.-Σ.Υ .Π. δια την Ανωτ. Σχολήν Χημικών Μηχανικών και μέχρι 2 αξ/κούς Γ .Υ .Σ. δια την Ανωτ. Σχολήν Αγρ. Τοπογράφων Μηχανικών.  «3.Ο αριθμός των κατ΄ έτος εισακτέων, εις την Σχολήν Χημικών-Μηχανικών, Αξιωματικών εκ των Σωμάτων Υλικού Πολέμου και Εφοδιασμού και Μεταφορών, εντός του ως άνω καθοριζομένου συνολικού αριθμού δια την Σχολήν ταύτην, ορίζεται, μετ΄ εκτίμησιν των αναγκών εκάστου των Σωμάτων τούτων, δια διαταγής του Γ.Ε.Σ.». Η παρ. 3 προσετέθη δια του Β.Δ. 33/1963. Άρθρ.3.-1.Ο διαγωνισμός προκηρύσσεται δια διαταγής του Γενικού Επιτελείου Στρατού (Δ/σις Εκπαιδεύσεως) δι΄ ης καθορίζονται και τα προσόντα των υποψηφίων. Δια της αυτής ή ετέρας διαταγής του Γ.Ε.Σ. καθορίζεται μετά προηγουμένην συνεννόησιν μετά της Συγκλήτου του Εθνικού Μετσοβίου Πολυτεχνείου, η ημερομηνία διενεργείας του διαγωνισμού καλούνται δε συγχρόνως οι υποψήφιοι όπως μετάσχωσιν αυτού. 2.Η εξεταστέα ύλη ορίζεται δια μεν τους κατατασσομένους εις την Β΄ τάξιν, η διδασκομένη τουαύτη εις την Α΄ τάξιν της αντιστοίχου Ανωτάτης Σχολής, δια δε τους εισαγομένους εις την Α΄ τάξιν η προβλεπομένη υπό Οργανισμού του Εθνικού Μετσοβίου Πολυτεχνείου δια τας εισιτηρίους εξετάσεις της Ανωτάτης Σχολής Χημικών-Μηχανικών. 3.Ο διαγωνισμός ενεργείται υπό του προβλεπομένου υπό του Οργανισμού του Εθνικού Μετσοβίου Πολυτεχνείου καθηγητικού προσωπικού, κατά τας διατάξεις αυτού κεχωρισμένως από τους ιδιώτας. 4.Τα αποτελέσματα των εξετάσεων αποστέλλονται υπό του Εθνικού Μετσοβίου Πολυτεχνείου εις τον Γενικόν Επιτελείον Στρατού (Δ/σιν Εκπαιδεύσεως) όπερ προκαλεί την διαταγήν του Υπουργού Εθνικής Αμύνης περί εισαγωγής των επιτυγχόντων εις τας αντιστοίχους Ανωτάτας Σχολάς κατά σειράν επιτυχίας μέχρι συμπληρώσεως του καθορισθέντος αριθμού. Άρθρ.4.-Οι εισαγόμενοι κατά τ΄ ανωτέρω προς φοίτησιν εις το Εθνικόν Μετσόβιον Πολυτεχνείου Αξιωματικοί, παρακολουθούσι τα μαθήματα, τα εργαστήρια, τα φροντιστήρια και τας ασκήσεις από κοινού μετά των ιδιωτών σπουδαστών των αντιστοίχων Σχολών, υπέχουσι τας αυτάς υποχρεώσεις και απολαμβάνουσι των αυτών δικαιωμάτων με τους ιδιώτας σπουδαστάς. Εις τούτους χορηγείται το καθιερωμένον δια τους ιδιώτας δίπλωμα. Άρθρ.5.-Αξιωματικός εκ των φοιτώντων εις το Εθνικόν Μετσόβιον Πολυτεχνείον,απορριπτόμενος εις τινα τάξιν, επιτρέπεται να φοιτήση εις ταύτην και δεύτερον έτος αλλά μόνον εφ΄ άπαξ καθ΄ όλην την διάρκειαν της φοιτήσεως. Εν πάση περιπτώσει η όλη φοίτησις δεν δύναται να διαρκέση περισσότερον των υπό του προγράμματος εκπαιδεύσεως προβλεπομένων ετών πλέον ενός. Οι αποτυγχάνοντες και δια δευτέραν φοράν διακόπτουσι την περαιτέρω εκπαίδευσιν εις το Εθνικόν Μετσόβιον Πολυτεχνείον, η περαιτέρω δε σταδιοδρομία των ρυθμίζεται συμφώνως προς τους ισχύοντας Νόμους. Σελ. 1449 Τεχνική Εκπαίδευση Αξιωματικών σε Ανώτατες Σχολές 36.Ρ.η.11 Άρθρ.6.-«Την διοικητικήν παρακολούθησιν των ως άνω εκπαιδευομένων Αξιωματικών έχουσιν, αντιστοίχως οι Διευθυνταί του Τεχνικού Σώματος, του Σώματος Υλικού Πολέμου, του Σώματος Εφοδιασμού και Μεταφορών του Γ .Ε.Σ. και ο Διευθυντής της Γεωγραφικής Υπηρεσίας Στρατού». Το άρθρ. 6 αντικατεστάθη ως άνω δια του Β.Δ. 33/1963 (ΦΕΚ Α΄ 4). Άρθρ.7.-Αι δαπάναι εκπαιδεύσεως (τέλη, άσκητρα, εξέταστρα) βαρύνουσι τον προϋπολογισμόν του Υπουργείου Εθνικής Αμύνης από της εισαγωγής εις τας άνω Σχολάς του Εθνικού Μετσοβίου Πολυτεχνείου και μέχρι λήψεως του διπλώματος. Άρθρ.8.-Οι αποφοιτώντες των Ανωτάτων Σχολών του Εθνικού Μετσοβίου Πολυτεχνείου Αξιωματικοί, αναλαμβάνουσι την υποχρέωσιν να υπηρετήσωσιν εις το Στράτευμα επί 15ετίαν από της αποφοιτήσεώς των. Άρθρ.9.-Προς συμπλήρωσιν των εκ της εκπαιδεύσεως των Αξιωματικών προκυπτουσών αναγκών του Εθνικού Μετσοβίου Πολυτεχνείου αυξάνονται αι υφιστάμεναι θέσεις Επιμελητών του Εθνικού Μετσοβίου Πολυτεχνείου κατά 3 ως ακολούθως: Δύο δια την Σχολήν Μηχανολόγων Ηλεκτρολόγων. Μιας δια την Σχολήν Χημικών-Μηχανικών. Εις τους αυτούς ως άνω Υπουργούς ανατίθεμεν την δημοσίευσιν και εκτέλεσιν του παρόντος Δ/τος.